
3.) Döntés a településkép védelméről szóló 7/2022. (III. 23.) önkormányzati rendelet módosítására vonatkozó eljárás lezárásáról, a településképi rendelet módosításáról

4.) Szavazatszámláló bizottságok tagjainak megválasztása







Üllés Nagyközségi Önkormányzat Képviselő-testületének
2026. március 10-i soron kívüli, nyílt ülésén meghozott

H A T Á R O Z A T O K 


35/2026.(III.10.) önkormányzati határozat                                                                            4.o.
Tárgy: A Képviselőtestület 2026. március 10-i soron kívüli, nyílt ülésének napirendi pontjai

36/2026.(III.10.) önkormányzati határozat		                                                                5.o.	
Tárgy: Döntés a településkép védelméről szóló 7/2022. (III. 23.) önkormányzati rendelet módosítására vonatkozó eljárás lezárásáról, a településképi rendelet módosításáról

37/2026.(III.10.) önkormányzati határozat		                                                                 7.o.	
Tárgy: Szavazatszámláló bizottságok tagjainak megválasztása


Üllés Nagyközségi Önkormányzat Képviselő-testületének
2026. március 10-i soron kívüli, nyílt ülésén megalkotott

R E N D E L E T 


2/2026.(III.11.) ÖNKORMÁNYZATI RENDELET 
ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 2/226.(III.11.) ÖNKORMÁNYZATI RENDELET A TELEPÜLÉSKÉP VÉDELMÉRŐL SZÓLÓ 7/2022.(III.23.) ÖNKORMÁNYZATI RENDELET MÓDOSÍTÁSÁRÓL




Jegyzőkönyv


Készült: az Üllés Nagyközségi Önkormányzat Képviselőtestületének 2026. március 10-i soron kívüli, nyílt ülésén. 

Helye: Polgármesteri Hivatal, Tárgyaló 

A képviselőtestület tagjai közül jelen vannak: Nagy Attila Gyula polgármester, Juhász Attila alpolgármester, Bezdány Zoltánné, Dudás János, Gyöngyösiné Simon Mariann 

Távolmaradt képviselők: Dr. Faragó-Mészáros Judit és Meszesné Volkovics Szilvia

Tanácskozási joggal részt vesz: Dr. Borbás Zsuzsanna jegyző és Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a rendkívüli ülés résztvevőit. 
A Jelenléti ív alapján megállapítja, hogy a Képviselőtestület 7 tagjából 5 jelen van, így az ülést határozatképesnek nyilvánítja és azt megnyitja. 
Javasolja a nyílt ülés napirendjeinek meghívó szerinti megtárgyalását, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza:
[bookmark: _Hlk31383378]
35/2026.(III.10.) önkormányzati határozat						
Tárgy: A Képviselőtestület 2026. március 10-i soron kívüli, nyílt ülésének napirendi pontjai

H A T Á R O Z A T

Üllés Nagyközségi Önkormányzat Képviselőtestülete a Képviselőtestület 2026. március 10-i soron kívüli, nyílt ülésének napirendjeit az alábbiak szerint határozza meg: 

1.) Döntés a településkép védelméről szóló 7/2022. (III. 23.) önkormányzati rendelet módosítására vonatkozó eljárás lezárásáról, a településképi rendelet módosításáról
   Előadó: Nagy Attila Gyula polgármester 

2.) Szavazatszámláló bizottságok tagjainak megválasztása
   Előadó: Dr. Borbás Zsuzsanna jegyző 

Erről jegyzőkönyvi kivonaton értesül:
1) Nagy Attila Gyula polgármester
2) Irattár



1.) Napirend
Döntés a településkép védelméről szóló 7/2022. (III. 23.) önkormányzati rendelet módosítására vonatkozó eljárás lezárásáról, a településképi rendelet módosításáról
Előadó: Nagy Attila Gyula polgármester
(az előterjesztés a jegyzőkönyv 3. számú melléklete)

Nagy Attila Gyula polgármester: mindenki megkapta az előterjesztést. 

Czékus Péter műszaki ügyintéző: a jelenleg hatályos jogszabályoknak rendeletük nem felel meg, ezért azt módosítani kell. 

Dr. Borbás Zsuzsanna jegyző: a településképi rendeletüket 2022-ben alkották meg, ez a módosítás már a második. A partnerségi egyeztetés a Képviselőtestület 2025. december 29-án meghozott határozata alapján indult meg. Az egyezetetés határideje március 2-án járt le. A Honvédelmi Minisztérium Hatósági Főosztályának észrevétele nem volt. A Csongrád-Csanád Vármegyei Kormányhivatal Állami Főépítészi Iroda észrevételt tett ugyan, de a rendelet módosítása ellen nem emelt kifogást. A rendelet-tervezetet véglegesíteni lehet. Az előterjesztésben van egy határozati javaslat is, ami azt rögzíti, hogy a testület a partnerségi tájékoztatást elfogadja, az eljárást lezárja, a rendelet-tervezetet elfogadja. Az Erkel és a Móra Ferenc utca a falusias lakóövezet, melyben eltérő építési megoldásokat lehet megvalósítani, pl. eltérő tető hajlásszög, mobilház stb. 

Nagy Attila Gyula polgármester: ezekben az utcákban van nagyobb építési szabadság.
Kérdés, észrevétel van-e? Ha nincs, javasolja először a határozati javaslat elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza: 

[bookmark: _Hlk31383406]36/2026.(III.10.) önkormányzati határozat						
Tárgy: Döntés a településkép védelméről szóló 7/2022. (III. 23.) önkormányzati rendelet módosítására vonatkozó eljárás lezárásáról, a településképi rendelet módosításáról

H A T Á R O Z A T

Üllés Nagyközségi Önkormányzat Képviselő-testülete a tárgybeli előterjesztést megtárgyalta és településkép védelméről szóló 7/2022. (III. 23.) önkormányzati rendelet módosításával kapcsolatban a tájékoztatást elfogadja, a partnerségi egyeztetést a beérkezett észrevételek és javaslatok figyelembevételével zárja le.

Határidő: azonnal
Felelős: Nagy Attila Gyula polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit gazdálkodási csoportvezető
4. Czékus Péter Műszaki előadó
5. Irattár

Nagy Attila Gyula polgármester: fogadják el a rendelet-tervezetet is, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 2/226.(III.11.) ÖNKORMÁNYZATI RENDELET A TELEPÜLÉSKÉP VÉDELMÉRŐL SZÓLÓ 7/2022.(III.23.) ÖNKORMÁNYZATI RENDELET MÓDOSÍTÁSÁRÓL
(a rendelet teljes szövegét a jegyzőkönyv 4. számú melléklete tartalmazza)

Czékus Péter műszaki ügyintéző távozik a Tárgyalóteremből

2.) Napirend
Szavazatszámláló bizottságok tagjainak megválasztása
   Előadó: Dr. Borbás Zsuzsanna jegyző 
(az előterjesztés a jegyzőkönyv 5. számú melléklete)

[bookmark: _Hlk31383425]Nagy Attila Gyula polgármester: az előterjesztést megküldték, átadja a szót a jegyzőnek. 

Dr. Borbás Zsuzsanna jegyző: egy korábbi szavazókörben elhunyt egy személy, illetve vannak olyan személyek, akik ebben a ciklusban már nem vállalták a megbízatást. A szavazatszámláló bizottság választott tagjainak megbízatása a következő általános választásra megválasztott szavazatszámláló bizottsági tagok megválasztásáig tart. A szavazatszámláló bizottság tagjait települési szinten kell megválasztani. A tagok többsége túlnyomó részben ugyanaz, a póttagokat kellett egy kicsit „újrafésülni”. Jelenleg póttagként Sziráki Lászlónét, Patyik Ferencnét, Bigors Istvánnét, Kocsis Beátát, Gábor Anitát és Rácz Mihálynét javasolja. Ha a szavazatszámláló bizottságból bárki kiesne, akkor a póttagokból lehet delegálni a körbe. Ő 10 év óta látja el a jegyzői feladatokat, eddig nem volt szükség a póttagok behívására.

Nagy Attila Gyula polgármester: a bizottság tagjai pártatlanok, soha nem szokott probléma lenni a napi munkavégzés során. Nem tesznek különbséget a bizottság választott és pártdelegált tagjai között, ugyanolyan ellátást kapnak a nap során. 

Dr. Borbás Zsuzsanna jegyző: április 2-ig lehet delegált tagokat bejelenteni a Helyi Választási Irodába, illetve április 7-én fogják az esküt letenni a választott és delegált tagok. 

Nagy Attila Gyula polgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát. 

A Képviselőtestület 5 igen szavazattal a javaslattal egyetért, és az alábbi határozatot hozza: 


37/2026.(III.10.) önkormányzati határozat						
Tárgy: Szavazatszámláló bizottságok tagjainak megválasztása

H A T Á R O Z A T

Üllés Nagyközségi Önkormányzat Képviselő-testülete úgy dönt, hogy a választási eljárásról szóló 2013. évi XXXVI. tv. 24. § (1) bekezdése alapján Üllés Nagyközségben a szavazatszámláló bizottságokba az alábbi tagokat választja meg:

Tagok:
Hugyeczné Sárközi Éva 	 Üllés, Petőfi Sándor utca 28.	
Illés Józsefné 	Üllés, Dózsa György utca 32.
Nagy László Istvánné	Üllés, Erkel Ferenc u. 41.
Ádám Mihály Menyhértné	Üllés, József Attila utca 15.
Matuszka Erika 	Üllés, Erkel Ferenc utca 16.

Simonicsné Polyák Mária 	Üllés, Székely utca 14.	         	
Zádoriné Bata Zsuzsanna	Üllés, Dózsa György utca 45.
Ábrahám Józsefné	Üllés, Kis utca 27.
Kálmán László 	Üllés, Vásártér utca 6.
Egri Zoltánné 	Üllés, Bem József utca 43.

Faltinné Böröcz Ildikó	Üllés, Fehérvári utca 27.
Ráczné Frányó Ibolya	Üllés, Móra Ferenc utca 44.
Szolnoki Tünde Júlia	Üllés, Petőfi Sándor u. 53.
Huszár Szimonetta Lilla 	Üllés, Fehérvári u. 19.
Gábor Krisztián	Üllés, Kölcsey Ferenc u. 10.
		
Póttagok: 	
Sziráki Lászlóné 	Üllés, József Attila utca 15/A
Patyik Ferencné	Üllés, Fehérvári utca 32.
Bigors Istvánné	Üllés, Dózsa György utca 93.
Kocsis Beáta 	Üllés, Petőfi u. 19.
Gábor Anita	Üllés, Móra Ferenc u. 104.
Rácz Mihályné	Üllés, Dózsa György u. 10.

Határidő: azonnal
Felelős: Dr. Borbás Zsuzsanna jegyző
               HVI vezető	

Erről jegyzőkönyvi kivonaton értesítést kap: 
1.) Dr. Borbás Zsuzsanna HVI vezetője
2.) Németné Rácz Tünde igazgatási ügyintéző
3.) Tagok, póttagok
4.) Irattár
	
Nagy Attila Gyula polgármester: kérdés, észrevétel, kérés van-e? 
Amennyiben nincs, megköszöni a részvételt és a nyílt ülést 9 óra 21 perckor bezárja. 


K.m.f.


Nagy Attila Gyula                                                                                  Dr. Borbás Zsuzsanna
      polgármester                                                                                             jegyző
1

